Masės centras
Masės centras – sutelktų jėgų centrinis taškas, per kurį eina kūno dalių sunkio jėgų atstojamoji. Masės centras yra naudingas atskaitos taškas mechanikos skaičiavimuose, kurie apima mases, pasiskirsčiusias erdvėje. Sąvoką svorio centras (masės centras) pirmasis pavartojo Archimedas, jis teigė, jog tai taškas, už kurio pakabintas kūnas yra pusiausviras.